Пщэдейм хуолажьэ
ПщIэ зыхуэтщI Бырдж Шериф, ди нэхъыжьыфI Нэгъуей Яшар!
Бадзэуэгъуэм и 4 — 14-хэм Тыркум щыщ Бурсэ къалэм къыщызэвгъэпэща Iуэху щхьэпэм папщIэ Къэбэрдей Адыгэ Хасэм, Тэрч щIыналъэм щэнхабзэмкIэ и къудамэм, сабийхэм я адэ-анэхэм къабгъэдэкIыу фIыщIэ ин фхудощI!
Адыгэ щIэблэр щызэрыцIыху, лъэпкъыбзэр, хабзэр, гъэсэныгъэр щытепщэ нэгузыужь зэхыхьэр иджы ещанэрейуэ дахэу къывэхъулIащ. Лъэпкъым и къэкIуэнур зей щIэблэм къахуэфщIа гулъытэр зэи ящыгъупщэнукъым. А зэхыхьэм ныбжьэгъу щызэхуэхъуа ныбжьыщIэхэм я зэрыцIыхуныгъэр кIыхь хъуну, хэкурысхэмрэ хэхэсхэмрэ зэрыубыдыжыным хуэщхьэпэну дыщогугъ.
Лъэпкъ Iуэхум гууз-лыуз хузиIэу, абы и пщэдейм хуэлажьэ ди лъэпкъэгъу лъапIэхэм, хэкум икIа сабийхэм гугъу къадехьа дэтхэнэми псапэу Тхьэм къывитыж!
ХьэфIыцIэ Мухьэмэд,
Къэбэрдей Адыгэ Хасэм и тхьэмадэ.
Накуэ Сослъан,
Тэрч щIыналъэ администрацэм щэнхабзэмкIэ и къудамэм и унафэщI.
Налшык къалэ, 2017 гъэ, бадзэуэгъуэм и 17
